kardosdrur/scandi-wiki huggingface dataset:
DCU Cross Cup

DCU Cross Cup er den danske nationale serie af cykelcross løb.

Cross ruterne køres på rundstrækninger på 2.000 til 3.500 meters længde, bestående  af både asfaltveje, græs, skovstier og terræn.
Indlagt på ruten vil der være forhindringer som trapper, bomme og sandgrave.
Ruternes korte længde gør løbene seværdige hvor især vejrforholdene bidrager til underholdningen, jo længere frem på sæsonen man kommer. 
Det er gratis at være tilskuer til de danske cross løb.

DCU CROSS CUP 2022/2023 
Hos herrerne viste den 21 årige Karl-Erik Rosendahl sig suveræn og gjorde næsten rent bord, da han vandt alle løb på nær i Holbæk, hvor han måtte nøjes med en tredjeplads. Dermed fik han revanche for 21/22 sæsonen hvor han akkurat måtte se sig slået af Gustav Frederik Dahl.

Hos damerne vandt den blot 15 årige Sara Aaboe Kallestrup den samlede cup for andet år i træk, efter en stabil præstation med to sejre og fire andenpladser.

Referencer 

Cykelløb i Danmark
Cykelcrossløb
Af Klercker

Slægten af Klercker er en svensk adelsslægt, der nedstammer fra sognepræsten Peter Reinhold Klerck (1700-1775) fra Kågeröd og Stenestad i Skåne, hvis tre sønner blev adlet med navnet "af Klercker". Senere fik slægten også en gren i Finland.

 Carl Nathanael Klerck (1734–1817) adledes i 1780 med navnet af Klercker og blev introduceret i 1781 under nummer 2132 i Den svenske ridderstand. For sine værdifulde bidrag under Den finske krig ophøjet til friherre i 1809. Denne gren, hvor friherreværdigheden kun tilfaldt den øverste inden for slægten, uddøde i Sverige i 1848, men fortsatte på mandssiden (sværdsiden) i Finland indtil 1868, idet der i 1818 var blevet indført en slægtsgren i Den finske ridderstand. Carl Nathanaels brødre blev senere slået til riddere og optaget i standen på broderens nummer.
 Adolf Klerck (1746-1818) var artilleriofficer. Han blev medlem af det Kongelige svenske krigsvidenskabsakademi og endte som generalmajor i hæren. I 1787 blev han forfremmet til løjtnant og optaget gennem broderen Karl Nathanael af Klerckers navn og nummer. Denne gren eksisterer fortsat i Sverige med nummeret 2132 B i Den svenske ridderstand.
 Gustaf Fredrik Klerck (1751–1812) var major på Skärgårdsflåden og medlem af det Kongelige svenske krigsvidenskabsakademi. Han blev slået til ridder i 1801 og blev i lighed med Adolf Klerck optaget i ordenen gennem broderen Karl Nathanaels navn og nummer. Gustaf Fredrik af Klerckers to sønner døde som spæde, og hans gren uddøde dermed.

Den 31. december 2013 boede der 53 personer med efternavnet af Klercker i Sverige.

Personer med efternavnet af Klercker 
 Adolf af Klercker (1746–1818), generalmajor
 Bertil af Klercker (1910–1986), jurist, direktør
 Brita af Klercker (1906–2001), kunstner
 Carl Nathanael af Klercker (1734–1817), general og friherre
 Carl-Henrik af Klercker (1903–1986), civilingeniør
 Cecilia af Klercker (1869–1951), oldfrue hos dronning Victoria
 Ernst af Klercker (1881-1955), generalløjtnant
 Fredrik af Klercker (1869–1941), diplomat
 Fredrik af Klercker (1908–1969), industrimand
 Georg af Klercker (1887–1951), skuespiller, manuskriptforfatter, instruktør
 Gustaf Fredrik af Klercker (1751–1812), major
 Johan af Klercker (1883–1933), sportsjournalist
 John af Klercker (1866–1929), botaniker
 Kjell-Otto af Klercker (1871–1959), læge, professor
 Selma Wiklund af Klercker (1872–1923), skuespiller, gift med Georg af Klercker.
 Stig af Klercker (1904–1963), oberst
 Tage af Klercker (1874–1966), generalmajor

Litteratur 
 Sveriges Ridderskap och Adels kalender 1980, red. Pontus Möller, udgivet af Riddarhusdirektionen, Bonniers, Stockholm. 1980, side 629.

Eksterne henvisninger 
 Om slægten af Klercker - runeberg.org

Kilder 

 
Adelsslægter fra Sverige
Adelsslægter fra Finland
Târnava Mare

Târnava Mare ("Store Târnava";  ; ) er en flod der løber i Rumænien.  Dens samlede længde er 223 km og dens afvandingsareal er 3.666 km2. Dens udspring er i de østlige Karpater, nær kilderne til Mureș og Olt i distriktet Harghita. Den løber gennem de rumænske distrikter Harghita, Mureș, Sibiu og Alba. Byerne Odorheiu Secuiesc, Sighișoara og Mediaș ligger ved Târnava Mare. Den løber sammen med Târnava Mică i Blaj og danner Târnava.

Byer og landsbyer 
Følgende byer og landsbyer ligger langs floden Târnava Mare, fra kilden til mundingen: Subcetate, Zetea, Brădești, Odorheiu Secuiesc, Feliceni, Mugeni, Porumbeni, Cristuru Secuiesc, Secuieni, Sighișoara, Dumșopar, Dumă ȃar, Danișopi, Micăsasa, Valea Lungă, Blaj.

Bifloder 
Følgende floder er bifloder til floden Târnava Mare (fra kilden til mundingen):

Venstre: Chiuveș, Vărșag, șicasău, Pârâul Băutor, Deșag, Brădești, Gorom, Hodoș, Mugeni, Pârâul Caprelor, Scroafa, Pârâul Cărbunarilor, Daia, șapartoc, Valea Dracului, Vâlcădorf, Valea Draculuii, V Valea Mare, Buzd, Moșna, Ighiș, Vorumloc, Vișa, Șeica, Soroștin, Cenade, Spătac, Veza

Fra højre: Tartod, Creanga Mică, Pârâul Rece, Senced, Busniac, Pârâul Sărat, Cireșeni, Beta, Tăietura, Fâneața Îngustă, Feernic, Goagiu, Eliseni, Rogoz,, Valea Morciân, Valea Morciân, Valea Morciân, Valea Chesler, Valea Lungă

Referencer 

Vandløb i Rumænien
Băile Tuşnad

Băile Tușnad' (rumænsk udtale: [ˈbə.ile ˈtuʃnad]; , ungarsk udtale: [ˈtuʃnaːtfyrdø] ) er en by i distriktet Harghita i Rumænien. Den ligger i Székely Land, en etnokulturel region i det østlige Transsylvanien.

Med et indbyggertal på  er det den mindste by i Rumænien målt på indbyggertal. Den ligger i 650 meters højde i den sydlige del af Ciuc-sænkningen, mellem Harghita- og Bodoc-bjergene, i Olt-dalen, og er  i dag en vigtig kurby. Byen administrerer en landsby, Carpitus (Kárpitus).

Kilder og henvisninger

Byer i distriktet Harghita
Carl-Henrik af Klercker

Carl-Henrik Nathanael af Klercker (født 22. april 1903 i Hedvig Eleonora kirkesogn, Stockholm, død 30. august 1986 i Saltsjöbadens kirkesogn) var en svensk civilingeniør, der stammede fra adelsslægten af Klercker.

Biografi 
Efter sin studentereksamen i 1922 tog Klercker afgangseksamen fra Kungliga Tekniska högskolan (1927). Han blev ingeniør på Stockholms kommuns trafikafdeling i 1927, trafikafdelingsassistent i 1936, forfremmet til arbejdsleder i 1945, chefingeniør ved Stockholms stadsbyggnadskontor og chef for dets vejafdeling i 1950, efterfølgende medlem af Nedre Norrmalmskomitéens arbejdsudvalg fra 1951, og endelig chefingeniør ved vejafdelingen fra 1961. Han var således én af de førende eksperter bag implementeringen af Norrmalms totalfornyelse i efterkrigstiden.

Efter reserveofficerseksamen i 1924 blev Klercker løjtnant ved de Svenske ingeniørtropper i 1931, kaptajn i 1938 og major i 1951. Han var desuden medlem af de Svenske Ingeniørtroppers Riksforbunds (SVR) faste byplanlægningskomité i 1947, af det Kongelige Ingeniørvidenskabsakademis transportforskningskomités vej- og køretøjsudvalg i 1949, medlem af hovedberedskabets arbejdsudvalg i 1951 og af trafikkommissionen ved International Federation for Housing and Town Planning i Wien 1960. Han var formand for kommunalnævnet i Saltsjöbadens köping 1951–54 og næstformand for kommunalbestyrelsen i Saltsjöbaden i 1959. Han var desuden fast medlem af Svenska Teknologföreningen og medlem af bl.a. Svenska kommunaltekniska föreningen. 

Carl-Henrik af Klercker ligger begravet på Skogsö Kirkegård.

Litteratur

Det framtida Stockholm i bilismens tecken, i Samfundet Sankt Eriks årsbok 1956

Eksterne henvisninger
af Klercker, Carl Henrik Nathanael på SvenskaGravar.se

Kilder

Arkitekter fra Sverige
Ingeniører fra Sverige
Slægten af Klercker
Martin Christensen Degn

Martin Christensen Degn er en dansk mand, som den 23. juni 2021 blev idømt fængsel på livstid i Østre Landsret for at have dræbt to kvinder. Den 2. december 2020 blev den dengang 40-årige Martin Christensen Degn idømt 16 års fængsel i Retten i Næstved for drabene, men dommen blev anket, og i 2021 blev han idømt livstid. Livstidsdommen betyder, at han i udgangspunktet skal afsone resten af sine dage. Han vil dog få mulighed for at ansøge om prøveløsladelse, men tidligst efter at have afsonet 12 år, hvilket vil være i 2031.

Baggrund

Drabene 
Den 15. november 2019 slog Martin Christensen Degn sin kæreste og moren til to af hans børn, Line Messerschmidt, ihjel. Det skete i hendes hjem i 
Ruds Vedby på Sydvestsjælland. Her blev kvinden, der er halvsøster til folketingsmedlem Morten Messerschmidt knivdræbt med 28 stik.

Efter drabet ringede Degn til politiet og fortalte om drabet, mens han kørte mod Kundby 30 kilometer væk. Her boede en tidligere kæreste, Jeanette Rømer Hansen. Hun og Degn havde sammen et barn, som var blevet tvangsfjernet efter fødslen. Jeanette Rømer blev slået ihjel med 19 knivstik. Efterfølgende meldte han sig selv på politistationen i Holbæk.

Referencer 

Livstidsdømte fra Danmark
Mordere fra Danmark
Jens Lauritz Andersen

Jens Lauritz Andersen (født 26. juli 1873 i Sengeløse ; død ca. 1962), søn af husmand Chr. Theodor Andersen og Hustru Sidse, f. Jensen. Gift 26. juli 1895 med Hansine A., Datter af gårdejer Hans Olsen og Hustru Mette f. Christensen.

Uddannelse 
 Uddannet ved landvæsen, gårdbestyrer i Sengeløse 1896 - 1901.

Erhverv 
 Jordbruger i Tune 1909 - 20.
 Direktør for Husmands Hypotekforeningen fra ca. 1909 - ca. 1956.

Tillidsposter 

 Medlem af Tune Sogneråd 1905 - 17 
 Amts Kommissionen 1910 -  16, formand 1916.
 Medlem af Korn Nævnet 1914. Formand 1918, 
 Kommunal Revisor 1917.
 Repræsentant for Husmands Hypotekforeningen for Danmark 1909.
 Medlem af Menighedsrådet 
 Sognefoged 1926. 
 Ejendomsskyld Vurderingsmand 1925.

Udmærkelser 
Modtager som direktør for Husmands Hypotekforeningen “Ridder af Dannebrogsordenen” af Hans Majestæt Kongen den 24. oktober 1956.

Referencer

Eksterne henvisninger
 Jens Laurits Andersen, Folketælling 1901 hos Danishfamilysearch.dk bekræfter årstallet 1873 og tilknytning til Sengeløse
 Danmarks Kommunale Forvaltning, Frederiksborg Amt, Københavns Amt, Bornholms Amt.,Udgivet af Selskabet “Vort Samfund”, København. Dokumentation: https://twitter.com/LarsHNielsen2/status/1617972987801800705?s=20

Modtagere af Dannebrogordenen
Årets Talent i dansk cykelsport

Årets Talent i dansk cykelsport er en pris som siden 2007 er blevet tildelt en dansk fremadstormende og talentfuld cykelrytter. Fra 2020 kunne prisen også gives til en klub, et hold eller et miljø med et særligt og succesfuldt fokus på talentudvikling. Det er Danmarks Cykle Unions landstrænere der nominerer og udpeger vinderen af prisen.

Kriterier 
Prisen tildeles i én af to kategorier:
 Til en cykelrytter som i særlig grad har udmærket og udviklet sig sportsligt og personligt.
 Til en klub, et hold eller et miljø, som i det givne år har haft et særligt succesfuldt fokus på talentudvikling.

Modtagere af prisen 
{|
|----- valign="top"
|

Se også 
 Årets cykelrytter i Danmark

Referencer 

Cykelsport i Danmark
Kåringer i dansk sport
Etableret i 2007
Bălan

Bălan (; }, ungarsk udtale: [ˈbɒlaːmbaːɲɒ]  er en by idistriktet Harghita i Transsylvanien, Rumænien. Den har historisk set været et af Transsylvanien og Rumæniens vigtigste centre for kobberudvinding, men dens miner er ikke længere i drift. Dens rumænsksprogede navn betyder "blond", det tyske navn betyder "kobbermine", mens det ungarske navn betyder "Balán-minen".
Byen har  indbyggere.

Geografi
Byen ligger i Ciuc-sænkningen (rumænsk: Depresiunea Ciucului, ). Den er omgivet af Hășmaș-bjergene (Hășmașul Mare og Hășmașul Mic). Byen ligger 850 moh. men de omliggende bjerge når op i 1.792 moh. på den højeste top af Hășmaș-bjergene. Bălan gennemskæres af floden Olt.

Kilder og henvisninger

Byer i distriktet Harghita
Borsec

Borsec (, ungarsk udtale: [ˈborseːk]  er en by i distriktet Harghita i, Transsylvanien, Rumænien. Byen og de omkringliggende områder er kendt for deres spaer og mineralvand. Byen har  , med et flertal af etniske ungarere af folkegruppen Szeklere.

Geografi
Borsec er et feriested, der især er kendt for sit mineralvand og gunstige klima, og ligger i Karpaternes depression af samme navn i en højde af 900 moh. 
I vest kan man i kort afstand nå Topliţa, Creangă-passet og mod øst Bistricioaradalen. Ved feriestedet er der vandreruter især til naturmonumenterne i naturreservaterne Scaunul Rotund og Făget (Bükkhavas).

Kilder og henvisninger
  

Byer i distriktet Harghita
Poul G. Mortensen

Poul G. Mortensen (født 9. maj 1922 i Visborg, død 5. juli 1980) var en dansk murer og politiker. Han var medlem af Folketinget valgt for Socialdemokratiet fra 1973 til 1977 og igen fra 1978 til sin død i 1980.

Mortensen var søn af arbejdsmand Anton Mortensen og Nielsine Dorthea Mortensen og voksede op i små kår i en søskendeflok på 11. Han blev tjenestedreng på landet som 11-årig og var allerede politisk aktiv som 13-årig ved folketingsvalget 1935. Mortensen gik på Håndværkerhøjskolen 1941-1942 og var udlært murer.

Han blev valgt til Hadsund Sogneråd som 36-årig og var sognerådsformand 1965-1970. Han fortsatte i kommunalbestyrelsen i Hadsund Kommune efter kommunalreformen i 1970 og var viceborgmester i kommunen ved sin død.

Mortensen havde også række tillidserhverv i Hadsund og omegn:
 Formand for Hadsund Boldklub 1953-68
 Formand for boligselskabet Lejerbos Hadsund afdeling fra 1962
 Formand for Børneværnet i Hadsund fra 1965
 Medlem af bestyrelsen og næstformand i Murernes Fagforening Hadsund afdeling fra 1958
 Medlem af bestyrelsen for Hadsunds Erhvervsråd fra 1960
 Medlem af bestyrelser for Hadsund Erhvervsbygninger fra 1960
 Medlem af repræsentantskabet for Nordjyllands Erhvervsråd fra 1965
 Vurderingsformand i Hadsund Kommune fra 1958
 Medlem af skyldrådet for Nordjyllands Amts Søndre Skyldkreds fra 1960
 Næstformand i Hadsund Elværk fra 1971

Han blev folketingskandidat for Socialdemokratiet i Hobrokredsen i 1972 og valgt til Folketinget ved jordskredsvalget i 1973 og genvalgt i valget i 1975. Han opnåede ikke genvalg ved folketingsvalget i 1977, men indtrådte alligevel i Folketinget i valgperioden den 1. februar 1978 som afløser for Orla Møller som havde nedlagt sit nedlagt. Ved det næste valg i 1979 blev han igen valgt direkte til Folketinget. I 1977 var Mortensen ved tre lejligheder midlertidigt folketingsmedlem: to gange som stedfortræder for Orla Møller og en gang som stedfortræder for Poul Dalsager.

Mortensen døde 5. juli 1980 som 58-årig af strubekræft efter et langt sygeforløb. Ole Stavad overtog pladsen i Folketinget efter hans død.

Referencer 

Tidligere folketingsmedlemmer fra Socialdemokraterne
Folketingsmedlemmer i 1970'erne
Kommunalbestyrelsesmedlemmer fra Socialdemokraterne
Viceborgmestre fra Socialdemokraterne
Medlemmer af Hadsund Byråd
Sognerådsformænd fra Danmark
The Gunsaulus Mystery

The Gunsaulus Mystery er en amerikansk stumfilm fra 1921 af Oscar Micheaux.

Medvirkende 
Evelyn Preer
Lawrence Chenault
Dick Abrams
Louis De Bulger
Mabel Young
Eddie Brown
Hattie Christian

Referencer

Eksterne henvisninger 

 

Stumfilm fra USA
Amerikanske film fra 1921
Habit (film fra 1921)

Habit er en amerikansk stumfilm fra 1921 af Edwin Carewe.

Medvirkende 
Mildred Harris som Irene Fletcher
W. E. Lawrence som John Marshall
Ethel Grey Terry som Mary Chartres
Walter McGrail som Charles Munson
Emmett King som Richard Fletcher

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Diffus lys

Diffus lys er lys der giver næsten ingen skygger, det vil sige det kommer fra alle retninger, svarende til en overskyet dag uden huller i skyer.

Lys
Erskine Childers

Erskine Hamilton Childers (født 11. december 1905 i Westminster, London, England, død 17. november 1974 i Phibsborough, Dublin, Irland) var en irsk politiker fra partiet Fianna Fáil, der var Irlands 4. præsident fra 1973 til 1974.

Referencer 

Irlands præsidenter
Politikere fra Irland
Årets cykelrytter i Danmark

Årets cykelrytter i Danmark er en pris som siden 1976 er blevet tildelt af Danmarks Cykle Union til en dansk cykelrytter. Den gives til en rytter eller et hold, som i det givne år har leveret det eller de mest bemærkelsesværdige resultat(er) på højeste internationale niveau i kategorierne U23 og elite for herrer og elite for kvinder. Fra 2021 er der blevet uddelt én pris til årets mandlige og én pris til årets kvindelige cykelrytter.

De nominerede vælges af en komite under Danmarks Cykle Union, og vinderne findes herefter ved en afstemning baseret på stemmer fra de licenshavende ryttere under DCU.

Modtagere af prisen

Se også 
 Årets Talent i dansk cykelsport

Referencer

Eksterne henvisninger 
 Årets cykelrytter hos cyclingworld.dk

Cykelsport i Danmark
Kåringer i dansk sport
Etableret i 1976
Poul H. Møller

Poul Hjalmar Møller (født 15. juli 1916 i København, død 20. februar 2000) var en dansk kriminalassistent og politiker. Han var medlem af Folketinget valgt for Kristeligt Folkeparti fra 1975 til 1977 og igen fra 1979 til 1981.

Poul Møller var søn af købmand Hjalmar Johan Møller og husmoder Olga Camilla Møller. Han afsluttede sin skolegang på De forenede Kirkeskoler i 1932 og stod i lære som møbelsnedker 1932-1936 hvorefter han arbejdede som møbelsnedkersvend til han i 1940 blev assistent ved Københavns Politi. Møller overgik til kriminalpolitiet i 1944 og var kriminalassistent i Københavns Opdagelsespoliti fra 1960.

Møller var medlem af Missionsfonden, fællesorganisation for Den danske Pinsebevægelse fra 1960, og medlem af dens forretningsudvalg fra 1965.

Han blev folketingskandidat for Kristeligt Folkeparti i Østre Storkreds i 1974 og opnåede valg til Folketinget ved folketingsvalgene i 1975 og 1979 og var således medlem af Folketinget i perioderne fra 9. januar 1975 til 15. februar 1977 og fra 23. oktober 1979 til 8. december 1981.

Referencer 

Tidligere folketingsmedlemmer fra Kristendemokraterne
Folketingsmedlemmer i 1970'erne
Ihan Haydar

Ihan Haydar (født 1993) er en trommeslager og percussionist fra Næstved af irakisk oprindelse. Medlem af bandet L.I.G.A. Hun er tidligere medlem af Soluna Samays band, da hun vandt det danske Melodi Grand Prix i 2012, og var med, da Samay repræsenterede Danmark ved Eurovision Song Contest 2012 i Baku med sangen “Should've Known Better". Senere i 2022 vandt Ihan Dansk Melodi Grand Prix sammen med bandet Reddi og efterfølgende repræsenterede Danmark ved Eurovision Song Contest 2022 i Torino.

Trommeslagere fra Danmark
Neu!

Neu! (ofte stiliseret i store bogstaver som NEU!) var et vesttysk krautrock-band, som blev dannet i 1971 i Düsseldorf af Klaus Dinger og Michael Rother, som tidligere havde været medlemmer af Kraftwerk. Bandet udgav tre album i løbet af 1970'erne, før de gik i opløsning i 1975. De vendte kortvarigt tilbage i 1985, men gik i opløsning året efter.

Neu! havde begrænset kommerciel success i deres aktive år, men har i eftertiden modtaget erkendelse for deres centrale rolle i krautrock-bevægelsen i 1970'erne, og deres minimaltiske stil har været en indflydelse for mange senere kunstnere som David Bowie, Iggy Pop, Sonic Youth og andre.

Diskografi 

 Neu! (1972)
 Neu! 2 (1973)
 Neu! '75 (1975)
 Neu! '86 (2010)

Referencer

Eksterne henvisninger 

Rockgrupper fra Tyskland
Musikgrupper fra 1971
Buris Henriksen

Buris Henriksen også kendt som Prins Buris (ca 1130-1167) var hertug af Slesvig 1162-1167. Han forsøgte uden held at vælte Valdemar den Store af tronen i 1167, og blev fængslet på Søborg Slot.

Valdemar og Buris før 1167 
Under den danske borgerkrig kæmpede Buris først for Knud d. 5, men da denne døde under Blodgildet i Roskilde, støttede han Valdemar den store ligesom sin storebror, Knud Henriksen. 

Buris synes først at have haft et godt forhold til kong Valdemar. Henriksønnerne var Valdemars vigtigste støtte i Jylland i 1150’erne og 1160’erne, men ikke nok med det – Under et kongeligt møde i Odense blev han fremhævet foran de andre deltagende og af kongen omtalt som min frænde Buris

I 1161 døde Buris’ bror, kongen af Sverige, Magnus Henriksen. Buris blandede sig i de efterfølgende norske tronstridigheder sammen med Valdemar på Magnus Erlingssons side.

I 1162 gjorde Valdemar Buris til hertug af Slesvig, efter hans bror, Knud Henriksen døde samme år. Et år senere holdt de påske sammen i Tvis, her oprettede de et cistercienserkloster.

Buris' sammensværgelse 
Buris udmærkede sig ved sine bedrifter under vendertogene, og deltog i et togt på Rygen i 1165. Han blev, ifølge Saxo, slået bevidstløs under et slag ved Arkona. Under det samme togt blev Valdemars søn, Knud, hyldet som medkonge af sin hær. Dette blev Buris utilfreds over, da han selv havde kongeblod i sig og således godt kunne vælges som konge efter Valdemars død. Buris var netop Svend Estridsens oldebarn, og flere af hans forfædre havde forsøgt at vinde tronen (Henrik Skadelår og Svend Tronkræver). Da togtet var ovre, krævede Valdemar at alle skulle sværge troskab til Knud, men Buris nægtede. 

Herefter blev forholdet ødelagt. Buris nægtede at deltage i vendertogene, og han lavede alliancer i Norge og Tyskland, der direkte, eller indirekte var rettet mod den danske konge. I 1167 kom det frem at Buris havde konspireret med den norske stormand, Erling Skakke, om at tvinge Valdemar af tronen.  Valdemar dømte Buris for forræderi, og han blev fængslet i Søborg. Ryd Klosters Årbog fortæller at han herefter blev kastreret og blindet, det er i hvert fald næsten sikkert at han døde i Søborg.

Erling Skakke angreb ganske rigtigt et år senere.

"Prins Buris" 
Buris' navn er sidenhen blevet brugt i folkeviserne og kendes som ”Prins Buris”. I en af folkeviserne forelsker Prins Buris sig med kong Valdemars søster, ”Liden Kirsten”, som føder ham tvillinger. Dette gør Valdemar så vred at han straffer Liden Kirsten ved at få hende til at danse indtil hun dør, mens Buris får sine øjne stukket ud, kastreret og sat i fængsel på Søborg slot.

Kilder 

Danskere i 1100-tallet
Stroboskoplys

Et stroboskoplys eller stroboskoplampe er et apparat, der bruges til at producere regelmæssige lysglimt. Det er en af en række apparater, der kan bruges som et stroboskop. Ordet stammer fra det græske ord “strobos”, som betyder “hvirvel” og skopein “se, undersøge”.

Stroboskoplys anvendes som lyseffekt i teaterforestillinger og diskoteker.

Stroboskop lys kan også bruges til at lave lynglimt til animerede videospil, film eller ikke-animerede film, men de fylder som regel hele skærmen.

Referencer

Gasudladningslamper
Lys
Cristuru Secuiesc

Cristuru Secuiesc (rumænsk udtale:ˌ[kristuru sekuˈjesk]; , ungarsk udtale: [ˈseːkɛjkɛrɛstuːr] ) er en by i distriktet Harghita i Rumænien. Den ligger i Székely Land, en etnokulturel region i det østlige Transsylvanien. Byen har  indbyggere, og administrerer to landsbyer:
Betești (Betfalva'''), der indtil 2004 var en del af Mugeni, og Filiaș (Fiatfalva'').

Geografi
Cristuru Secuiesc ligger på det Transylvanske Plateau, i det område, hvor floden Goagiu løber ud i Târnava Mare. Den ligger i den sydvestlige del af distriktet, på grænsen til Mureș. Byen gennemkrydses af nationalvej DN13C; Odorheiu Secuiesc ligger 26 km mod øst, mens distriktsbyen, Miercurea-Ciuc, ligger 78 km i samme retning.

Kilder og henvisninger
  

Byer i distriktet Harghita
Ulf af Ribe

Ulf af Ribe var en stormand, der deltog i den danske borgerkrig på Svend Grathes side. Ulf spillede en central rolle i Slesvig, da krigen hovedsageligt foregik dér, i årene omkring 1148-1150. Med Ulfs hjælp erobrede Svend og Valdemar Slesvig, men måtte senere forlade det, da holstenerne angreb sydfra og Knud nordfra.  

Ulf af Ribe forblev tro mod Svend Grathe efter blodgildet i Roskilde, og stod ved Svends side i Slaget på Grathe Hede i 1157. Efter Valdemar vandt slaget, insisterede de tidligere støtter af Knud d. 5. på at han skulle dø, mens Hviderne var mere forsonlige. Valdemar besluttede at henrette ham.

Ulf grundlagde borgen Riber Ulfsborg, ca. 1148/1149. Borgen blev udgravet i 2013 af Sydvestjyske Museer, og man fandt ud af den blev brændt ned før 1157, altså imens borgerkrigen var i gang.

Ulf af Ribe bliver også nogle gange kaldt Riber Ulf.

Kilder 

Danskere i 1100-tallet